Document ID: 32009R0777

UREDBA KOMISIJE (ES) št. 777/2009
z dne 26. avgusta 2009
o spremembi Uredbe (ES) št. 575/2009 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
ob upoštevanju naslednjega:
(1)
V skladu s členom 61(1)(d) Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo je treba določiti.
(2)
Uredba Komisije (ES) št. 924/2008 z dne 19. septembra 2008 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2008/2009 (3) določa količinsko omejitev v višini 650 000 ton.
(3)
Količine sladkorja iz zahtevkov za izvozna dovoljenja so presegle navedene količinske omejitve. Zato je z Uredbo Komisije (ES) št. 575/2009 (4) začasno ustavljeno vlaganje zahtevkov za izvozne licence za izvenkvotni sladkor od 6. julija 2009 do 30. septembra 2009.
(4)
S spremembo Uredbe (ES) št. 924/2008, uvedene z Uredbo Komisije (ES) št. 776/2009 (5), se je količinska omejitev za izvoz izvenkvotnega sladkorja za tržno leto 2008/2009 povečala za 300 000 ton.
(5)
Ob povečani količinski omejitvi za tržno leto 2008/2009 bo vlaganje zahtevkov ponovno mogoče.
(6)
Uredbo (ES) št. 575/2009 je zato treba ustrezno spremeniti.
(7)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Odstavek 3 člena 1 Uredbe (ES) št. 575/2009 se črta.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. avgusta 2009

Labels: 17
19
7
3
6